“สมโภชน์” โยนบิ๊กล็อต EA เฉียด 500 ลบ. เข้ากองทรัสต์ หวังเคลียร์ภาษีมรดกฉลุย!
"สมโภชน์" โยนบิ๊กล็อต EA เฉียด 500 ลบ. เข้ากองทรัสต์ หวังเคลียร์ภาษีมรดกฉลุย!
"สมโภชน์" โยนบิ๊กล็อต EA เฉียด 500 ลบ. เข้ากองทรัสต์ หวังเคลียร์ภาษีมรดกฉลุย!
9 ก.พ. 2564

ผู้สื่อข่าวรายงานว่า วันนี้ (9 ก.พ.) มีรายการสรุปซื้อขายกระดานรายใหญ่ (Big lot) หุ้น บริษัท พลังงานบริสุทธิ์ จำกัด (มหาชน) หรือ EA จำนวน 1 รายการ ปริมาณ 7.6 ล้านหุ้น มูลค่ารวม 498.71 ล้านบาท ราคาเฉลี่ย 65.62 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น EA ปิดตลาดวันนี้อยู่ที่ระดับ 65.50 บาท บวก 1.25  บาท หรือ 1.95% สูงสุดที่ 66.50 บาท ต่ำสุดที่ 64.25 บาท มูลค่าซื้อขายที่ 2.98 พันล้านบาท
ทั้งนี้แหล่งข่าวรายหนึ่ง เปิดเผยกับผู้สื่อข่าว “ข่าวหุ้นธุรกิจ” ว่า รายการบิ๊กล็อตดังกล่าว เป็นการทำรายการของ นายสมโภชน์ อาหุนัย ประธานเจ้าหน้าที่บริหาร และผู้ถือหุ้นใหญ่ของ EA โอนหุ้นเข้ากองทรัสต์ ซึ่งการดำเนินการดังกล่าวเป็นเพียงการทำธุรกรรมเพื่อบริหารจัดการทรัพย์สินส่วนตัว ซึ่งมี “ทรัสตี” เป็นผู้ดูแลหรือบริหารจัดการทรัพย์สินนั้นให้กับทายาทของนายสมโภชน์ อาหุนัย